**Mary Jane "Mae" West**, nada en Nova York o 17 de agosto de 1893 e finada nos Ánxeles o 22 de novembro de 1980, foi unha actriz, cantante, dramaturga, escritora e sex symbol estadounidense.

Traxectoria
-----------

A primeira vez que actuou foi nun club social da igrexa cando tiña cinco anos. Aos sete apareceu en espectáculos afeccionados e gañou varios concursos de talentos. Comezou a actuar profesionalmente no vodevil con catorce anos.

En 1911 actuou por primeira vez en Broadway e pouco despois foi descuberta polo *New York Times*. Tamén comezou a escribir obras teatrais "picantes" co pseudónimo de Jane Mast. En 1926 estreou en Broadway a obra *Sex*, que ela protagonizou, escribiu, dirixiu e produciu. A obra foi polémica e West e o resto do elenco foi detido pola policía, acusados de "corromper a moral dos rapaces". O 19 de abril de 1927 West foi condenada a dez días no cárcere. Mentres estaba en Welfare Island ceou co director e a súa muller e dixo que levou medias de seda durante todo ese tempo. A atención dos medios de comunicación a este caso deu pulo á súa carreira.

A súa seguinte obra, *The Drag*, sobre a homosexualidade non puido ser estreada en Broadway pola presión da Society for the Prevention of Vice. As seguintes obras tamén foron controvertida.

En 1932 a Paramount Pictures ofreceulle un contrato, a pesar de ter case corenta anos, e debutou en *Night After Night* con George Raft, filme no que lle permitiron reescribir as súas escenas.

O ano seguinte estreouse *She Done Him Wrong*, que supuxo un dos primeiros papeis importantes para Cary Grant. O filme tivo un grande éxito e logrou a candidatura ao Oscar ao mellor filme. Este éxito serviu para que a Paramount conseguise evitar a bancarrota.

A relación entre West e o estudio chegou ao seu fin co fracaso de *Every Day's a Holiday*, de 1937, pasando á Universal Pictures. Se ben tivo algúns éxitos, o último fracaso, con *The Heat's On*, fixo que West abandonase o cinema.

Desde 1937 tamén fixo aparicións na radio, causando polémica polo seu uso da sexualidade, chegando a ser prohibida a súa presenza pola NBC.

Durante os anos seguintes estivo activa tan só no teatro. En 1950 Billy Wilder ofreceulle o papel de Norma Desmond en *Sunset Boulevard*, pero rexeitouno. Ocasionalmente apareceu na televisión, como na serie de 1964 *Mister Ed.*

Como un intento en manterse en contacto co mundo contemporáneo, chegou a gravar un par de álbums de rock and roll.

Volveu ao cinema en 1970 con *Myra Breckinridge*, unha comedia sobre o cambio de sexo escrita por Gore Vidal e protagonizada por Raquel Welch, Rex Reed, Farrah Fawcett e Tom Selleck. O filme fracasou tanto na crítica coma entre público.

Tras sufrir un infarto e outros problemas de saúde, finou en 1980.

Filmografía
-----------

| Ano | Filme |
| --- | --- |
| 1932 | *Night After Night* |
| 1933 | *She Done Him Wrong* |
| *I'm No Angel* |
| 1934 | *Belle of the Nineties* |
| 1935 | *Goin' to Town* |
| 1936 | *Klondike Annie* |
| *Go West, Young Man* |
| 1937 | *Every Day's a Holiday* |
| 1940 | *My Little Chickadee* |
| 1943 | *The Heat's On* |
| 1970 | *Myra Breckinridge* |
| 1978 | *Sextette* |

Notas
-----

1. ↑  Schlissel, Lillian; West, Mae (1997). Routledge, ed. *Three Plays by Mae West: Sex, The Drag and Pleasure Man*. ISBN 0-415-90933-3.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mae West Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Mae West*** |

### Ligazóns externas

* Páxina oficial
* 

* Mae West na IMDb *(en inglés)*.
* Mae West en Virtual-History

|  |  |
| --- | --- |
| Control de autoridades | 
* Wd: Q202878
* WorldCat
* VIAF: 7521525
* Allmovie: p116467
* AlloCiné: 5148
* BIBSYS: 90363921
* BLBNB: 000385831
* BNCHL: 000043106
* BNE: XX4942149
* BNF: 12999775v
* CANTIC: a11279382
* CineRessources: 31518
* CiNii: DA09555161
* DeutscheBio: 118631799
* Discogs: 237220
* EBID: ID
* Europeana: ID
* FAST: 813
* FemBio: 28637
* GEC: 0072046
* GND: 118631799
* IBDB: 7476
* IMDb: nm0922213
* ISNI: 0000000121195175
* LCCN: n50003369
* MusicBrainz: ID
* Munzinger: 00000009506
* NKC: pna2007424657
* NNDB: 000031735
* NPG: mp63074
* NTA: 091049024
* OL: OL392444A
* openMLOL: 273040
* Rotten Tomatoes: mae\_west
* SELIBR: 249902
* SNAC: w6bq0rvg
* Songkick: 215266
* SUDOC: 050143204
* Synchronkartei: 92180
* TMDb: 103616
* TVcom: mae-west
* WikiTree: West-5809

 |